
ПРОТОКОЛ № 1
На Временната комисия за подготовка на Проект за изменение и допълнение на Правилник за организацията и дейността на Общински съвет Златоград, неговите комисии и взаимодействието му с Общинска администрация. 


Днес 06.10.2025 г., (понеделник) от 16:30 часа, се състоя заседание на Временна комисия за подготовка на Проект за изменение и допълнение на Правилника за организация и дейността на Общински съвет Златоград, неговите комисии и взаимодействието му с Общинска администрация. 
Комисията е в състав:
· Антон Симеонов – председател;
· Жечка Хаджийска - Партаджиева – член;
· Невена Николова - Александрова – член;
· Станимир Чаушев – член;
· Емил Хумчев – член.

За присъствието на общинските съветници от състава на комисията се води присъствен списък. Присъстваше госпожа Кръстева – Председател на Общински съвет Златоград. На заседанието присъстваха г-жа Елмира Угорлиева – Зам. Кмет на Община Златоград, инж. Елка Чаушева – секретар на Община Златоград, , г-жа Златка Цекова- Директор на дирекция „Административно-правно обслужване, общинска собственост и замеделие“, той и юрисконсулт и Диана Димитрова –„Юрисконсулт, публичен изпълнител и лице по защита на личните данни.

Г-н Симеонов: Уважаеми колеги, уважаеми представители на Общинска администрация, имаме кворум от 4 члена на комисията, така че откривам заседанието на временната комисия за подготовка на Проект за изменение и допълнение на Правилника за организацията и дейността на Общински съвет Златоград, неговите комисии и взаимодействието му с общинска администрация. Получили сте поканата за днешното заседание с дневния ред. Който е съгласен с така предложения дневен ред, моля да гласува. 

Членовете на Временната комисия гласуваха дневния ред с вдигане на ръка с 4 гласа „за“, 0 „против“ и 0 „въздържал се“.

ДНЕВЕН  РЕД:

1. Подготовка на Проект за изменение и допълнение на Правилник за организацията и дейността на Общински съвет Златоград, неговите комисии и взаимодействието му с Общинска администрация. 

По т. 1 Подготовка на Проект за изменение и допълнение на Правилник за организацията и дейността на Общински съвет Златоград, неговите комисии и взаимодействието му с Общинска администрация. 

Г-н Симеонов даде думата на г-жа Кръстева.

[bookmark: _GoBack]Г-жа Кръстева: Благодаря г-н Симеонов! С изменението на Закона за местно самоуправление и местна администрация, което е обнародвано в държавен вестник брой 38 от 09 май 2025 г. се въведе задължително изискване общинските съвети да приемат Етичен кодекс и да има постоянно действаща Етична комисия към Общински съвет. Във връзка с това е и моята докладна, която беше разгледана на Общински съвет Златоград за предприемане на процедура за създаване на постоянна Етична комисия към Общински съвет, която да разглежда сигнали за нарушения на Етичния кодекс. Аз съм предложила и вариант на Етичен кодекс, обаче се оказва, че първо трябва да бъде избрана такава комисия, която е постоянно действаща. Тази комисия да предложи такъв Етичен кодекс, който след това ще бъде одобрен на заседание на Общински съвет. В Закона за местното самоуправление промяната е в чл. 48, ал. 2, която гласи: Общинския съвет избира от състава на своите съветници постоянна Етична комисия, която разглежда сигнали за нарушение на Етичния кодекс на общинските съветници, включително сигнали за неетично поведение. Постъпилите сигнали за конфликт на интереси и за корупция на общинските съветници се изпращат на съответните компетентни органи. В нашия правилник комисиите са 7, ние трябва да изберем осма комисия, която да е Постоянна Етична комисия с направление: етично поведение на общинските съветници. Аз предлагам в Глава 7: Комисии на Общински съвет да бъде записана под номер 8: Постоянна Етична комисия, с направление: етично поведение на общинските съветници. Това е като въведение, с изискванията на закона. Но за да бъде добавена тази комисия трябва да се промени правилника, защото комисиите са приети с нашия правилник.   

Г-н Симеонов: Колеги, наясно сме, че в Глава 7 от действащия правилник за дейността на Общински съвет в чл. 36 са посочени броя, наименованието и направленията на комисиите. За да спазим изискванията на промените в чл. 48, ал. 2 от ЗМСМА, ние най-напред трябва да предложим в чл. 36, ал.2 подточка 8 да допълним Постоянна комисия № 8 Постоянна Етична комисия към Общински съвет Златоград да бъде като т. 8 в ал. 2. Това най-напред трябва да го извършим, като действия, за да можем да бъде качено на сайта на общината това предложение за промяна в правилника и след като мине законоустановения срок на последващо заседание да бъде прието на заседание на Общински съвет. Така че аз предлагам това като предложение, ако няма друго мнение от страна на общинска администрация, колегите съветници от комисията, да го подложим на гласуване. В чл. 36, ал.2 под точка номер 8 да бъде записано: Постоянна комисия № 8 Постоянна Етична комисия с направление етично поведение на общинските съветници.   С това предложение колеги, който е съгласен моля да гласува с вдигане на ръка. 

Членовете на Временната комисия гласуваха предложението с 4 гласа „за“, 0 „против“ и 0 „въздържал се“.


Г-жа Кръстева: Колеги, аз предлагам да има още едно заседание на Временната комисия, тъй като така или иначе ще качваме правилника на сайта, тъй като е промяна на правилника. Ако има нещо да го прегледаме, ако има някакви предложения. 

Г-жа Цекова информира, че междувременно ЗМСМА пак е променен и има влезли в сила от 07.09.2025 г. изменения и те касаят работата на Общински съвет, като чл. 21 Общински съвет, нова точка 26 нова, считано от 07.09. Приема решения по опазване на обществения ред на територията на съответната община.

Г-н Симеонов: Именно затова е удачно да направим преглед, така или иначе ще има обявяване на сайта, така че е добре да направим още едно заседание на комисиите. През това време и от страна на колегите от общинските съветници от всички групи ако имат предложения, от страна на администрацията и юристи на общината, Вие също ако направите преглед на съответни промени, междувременно които са постъпили, ако са настъпили такива в законодателството, за да бъдем актуални.  

Г-жа Кръстева обърна внимание, че има ограничение за участието на съветниците в броя на комисиите, затова тази още една комисия може да се изговори и състава на комисията, тъй като с отделно решение се приема състава на комисиите. За да се отразят промените, които са от 07.09.2025г., г-жа Кръстева предложи да има още едно заседание на Временната комисия, след което ще се изготви съобщението и качването на сайта. Г-жа Кръстева информира, че има предложение от Националното сдружение на председателите, което е пристигнало непосредствено преди заседанието и ще го изпрати до всички членове на комисията, за да се запознаят с действащата Етична комисия и правилник във Велико Търново.

Г-н Симеонов предложи следващото заседание на Временната комисия да е през ноември. Той подложи на гласуване с вдигане на ръка – в началото на ноември да се проведе следващо заседание на Временната комисия.  

Членовете на Временната комисия гласуваха предложението с 5 гласа „за“, 0 „против“ и 0 „въздържал се“.

Поради изчерпване на дневния ред, господин Симеонов, закри заседанието на Временната комисия.










АНТОН СИМЕОНОВ
/Председателстващ ВК/



Изготвил: 

Елмира Топчиева - Меркова,
Гл. специалист „Канцелария ОбС“

